Karies i tænderne er en af de mest almindelige sygdomme i hele verden. Den opstår ved, at der dannes huller i tænderne som følge af bakteriers indvirkning. Bakterierne danner en syre, der ætser tænderne og ødelægger den beskyttende emalje, så der dannes huller. Hvis karies ikke behandles, spreder det sig til pulpa i midten af tanden, så bakterier kan angribe det udsatte område. Dette er smertefuldt og kan med tiden medføre infektion og i sidste ende, at pulpa og tanden dør.
Da ma ikke altid er opmærksom på huller, der dannes i munden, er det vigtigt at gå til tandlæge regelmæssigt. Hvis du oplever tandsmerte, kan dette betyde, at der allerede er begyndt at dannes huller, der giver skader. God mundhygiejne er vigtig for at undgå huller.